મોટે ભાગે આપણે પુસ્તક વાંચ્યા પછી વખત વીત્યે ભૂલી જતા હોઈએ છીએ પણ ઘણાં પુસ્તકો સંક્ષિપ્ત સ્વરૂપ આપણી સ્મૃતિમાં લાંબો સમય રહેતાં હોય છે અને આ પુસ્તકોની કોઈને કોઈ અસર સીધી કે આડકતરી રીતે આપણા માનસ પર કે ભવિષ્ય પર થતી હોય છે. જેમકે થોડા દિવસો પહેલાં મેં ભાઈશ્રી અશોક વૈષ્ણવનો વેબ ગુર્જરી પર પ્રકાશિત થયેલ લેખ ‘એન રૅન્ડની મહાનવલ ‘એટલસ શ્રગ્ગ્ડ’ની ષષ્ઠિપૂર્તિ‘ વાંચ્યો ત્યારે લગભગ ૪૧ વર્ષ પહેલં વાંચેલ એ પુસ્તકોની તે સમયે મારા પર પડેલી છાપ મને ફરીથી તાજી થઈ ગઈ..અત્યારે બજારમાં સ્વ-સુધારણાનાં અધધધ કે’વાય એટલાં પુસ્તકો મળે છે જેનાથી આપણે મુંઝાઈ જઈએ કે શું વાંચવું અને ક્યા લેખકને વાંચવો. પરંતુ તે એ પણ બતાવે છે કે આ પ્રકારનાં પુસ્તકોની માંગ કેટલી બધી છે. તેનું કોઈ કારણ તો હશે જ.